El Conservatori professional de música Joaquín Rodrigo celebra la VII Jornada de portes obertes en modalitat en línia
25 de maig 2020

![](/media/lqdbzp1j/60_c_conservatorio.jpg)  

El Conservatori professional de música Joaquín Rodrigo de l'Ajuntament de Sagunt oferirà, dissabte que ve 30 de maig, la VII Jornada de portes obertes, enguany en modalitat en línia a causa de la crisi de la Covid-19. Des de les 10.30 hores tindrà lloc una jornada en línia amb classes orientatives en les quals totes les persones interessades podran informar-se de l'oferta acadèmica, quotes, documentació, etc.

  

Els interessats tenen fins al 27 de maig per emplenar el següent formulari i enviar-lo perquè el conservatori es puga posar en contacte:

[](/es-es/ayuntamiento/servicios/CulturaEducacion/educacion/Conservatori_Novedades_CAS/Jornada Online Puertas Abiertas 30 mayo 2020.pd)http://www.aytosagunto.es/es-es/ayuntamiento/servicios/CulturaEducacion/educacion/Conservatori\_Novedades\_CAS/Jornada Online Puertas Abiertas 30 mayo 2020.pd​f​  

  

En este sentit, el regidor d'Educació, José Manuel Tarazona ha assenyalat que, com tots els anys **«el conservatori Joaquín Rodrigo de Sagunt obri les seues portes a totes i tots aquells que volen especialitzar-se en l'àmbit musical, encara que enguany serà diferent, serà on-line»**. Tarazona ha recordat que l'oferta acadèmica de música del conservatori de Sagunt **«són ensenyaments reglats que capaciten per obtindre el títol de Tècnic d'Ensenyaments Professionals de Música. No cal dir que el conservatori compta amb excel·lents professionals, dotació adequada i instal·lacions a les quals us convidem a conéixer de prop»**.

  

**«Enguany, la música ha sigut clau per a ajudar-nos a passar moments complicats a causa de la pandèmia i molts dels músics que han tocat a la nostra comarca han passat pel nostre conservatori»**, ha finalitzat el regidor d'educació, qui també ha mostrat el seu agraïment a tots els músics, així com a l'equip docent i personal administratiu **«pel seu treball i l'esforç que estan realitzant»**.

Per a més informació, els interessats i interessades poden telefonar al 962650869 o al 962655858 ext. #6419. També poden escriure un correu a l'adreça conservatori@aytosagunto.es o visitar el següent enllaç: [http://www.aytosagunto.es/es-va/ajuntament/servicios/culturaeducacion/educacion/pagines/conservatori\_inicio.aspx.​​](/es-va/ajuntament/servicios/culturaeducacion/educacion/pagines/conservatori_inicio.aspx)

*   [](http://www.facebook.com/sharer.php?u=https://aytosagunto.es/va/actualitat/el-conservatori-professional-de-musica-joaquin-rodrigo-celebra-la-vii-jornada-de-portes-obertes-en-modalitat-en-linia/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-professional-de-musica-joaquin-rodrigo-celebra-la-vii-jornada-de-portes-obertes-en-modalitat-en-linia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-professional-de-musica-joaquin-rodrigo-celebra-la-vii-jornada-de-portes-obertes-en-modalitat-en-linia/ "Linked In")
*   [](mailto:?body=https://aytosagunto.es/va/actualitat/el-conservatori-professional-de-musica-joaquin-rodrigo-celebra-la-vii-jornada-de-portes-obertes-en-modalitat-en-linia/)